Η **αλ Χουντάιντα** (αραβικά: الْحُدَيْدَة‎‎, επίσης αποδίδεται ως *Χοντέντα*, *Χοντέιντα*, *Χουντάυντα* ή *Χοντέιντα*) είναι η τέταρτη μεγαλύτερη πόλη της Υεμένης και το κύριο λιμάνι της χώρας στην Ερυθρά Θάλασσα. Το 2004 είχε πληθυσμό 402.560 κατοίκων, και αποτελεί την έδρα του κυβερνείου Αλ Χουντάυντα.

Ιστορία
-------

Σύμφωνα με τα ισλαμικά χρονικά, η ονομασία αναφέρθηκε για πρώτη φορά το έτος 1454/55, και έως την δεκαετία του 1520 είχε αναπτυχθεί σε σημαντική πόλη με τον ερχομό των Οθωμανών. Κατά το χρονικό του 1854 του μαλαϊκής καταγωγής ταξιδιώτη Αμπντουλά μπιν Αμπντούλ Καντίρ το οποίο συνέταξε κατά το ταξίδι του χατζ στην Μέκκα, περιέγραψε πως στην πόλη ήταν ευρεία η συνήθεια της κατανάλωσης του φυτού κατ το οποίο έχει επίδραση ναρκωτικού.

Κατά τα τέλη του 19ου αιώνα υπήρξε σημαντικό κέντρο εξαγωγών με την εμπορική δραστηριότητα να επικεντρώνεται στο εμπόριο καφέ, βαμβακιού, χουρμάδων και δερμάτων. Σταδιακά ωστόσο έχασε τον κεντρικό του ρόλο από την πόλη του Άντεν στις αρχές του 20ού αιώνα η οποία βρισκόταν σε ασφαλέστερη τοποθεσία. Ο καφές που παράγονταν στην Χουντάυντα ωστόσο εξακολουθούσε να φημίζεται για την ποιότητα του.

Κατά την διάρκεια του Α΄ Παγκοσμίου Πολέμου το 1914, στην περιοχή είχε την βάση του γερμανικός σταθμός ραδιοσημάτων, ο οποίος χρησιμοποιούνταν ως σημείο αναμετάδοσης επικοινωνιών από την Κωνσταντινούπολη προς την Γερμανική Δυτική Αφρική, καθώς και για την εκπομπή προπαγάνδας έναντι των αγγλικών δυνάμεων στο Σουδάν, Σομαλία και Αβυσσινία.Το 1920 η πόλη θεωρούνταν από τους Βρετανούς ως φτωχή με στοιχειώδεις μόνο λιμενικές υποδομές, ακατάλληλες για μεγάλα πλοία. Η πόλη ωστόσο ήταν γνωστή ως το κέντρο κατασκευής πλοιάριων τύπου ντόου (βάρκες αραβικού τύπου), όπως και για τις βιοτεχνίες βυρσοδεψίας και υποδημάτων σανδαλίων.

Η πόλη καταλήφθηκε για μικρό χρονικό διάστημα κατά τον πόλεμο Σαουδικής Αραβίας-Υεμένης το 1934.

Το 1961 ολοκληρώθηκε η κατασκευή του αυτοκινητοδρόμου προς την Σαναά, την πρωτεύουσα της χώρας. Το ίδιο έτος, σημειώθηκε πυρκαγία μεγάλης έκτασης η οποία κατέστρεψε το μεγαλύτερο τμήμα της Χουντάιντα. Η πόλη ξανακτίστηκε, ειδικά οι υποδομές στο λιμάνι της, με βοήθεια από την ΕΣΣΔ, και αποτέλεσε σοβιετική ναυτική βάση κατά τις δεκαετίες του 1970 και 1980.

Υεμενικός εμφύλιος πόλεμος
--------------------------

Κατά τον υεμενικό εμφύλιο πόλεμο που ξεκίνησε το 2015, το λιμάνι της πόλης έχει κρίσιμο ρόλο στην εισαγωγή ανθρωπιστικής βοήθειας στην χώρα, προς αντιμετώπιση του ευρείας έκτασης λιμού που πλήτει τον πληθυσμό. Έως τον Ιούνιο του 2018, τα 3/4 της ανθρωπιστικής βοήθειας και εμπορευμάτων με κατεύθυνση την Υεμένη κατέφθαναν μέσω του λιμανιού της Χουντάυντα.Η πόλη αποτελεί συχνό πεδίο συγκρούσεων μεταξύ των αντιμαχόμενων δυνάμεων (αντάρτες Χούθι, και φιλοσαουδαραβικές δυνάμεις Χάντι) για την απόκτηση του ελέγχου της. Καθώς το λιμάνι της πόλης διαδραματίζει κεντρικό ρόλο στην λήψη ανθρωπιστικής βοήθειας, τα Ηνωμένα Έθνη ζήτησαν να τεθεί το λιμάνι να τεθεί υπό τον έλεγχο τους, ωστόσο δεν στάθηκε δυνατό να επιτευχθεί συμφωνία με τους Χούθι.

Κλίμα
-----

| Κλιματικά δεδομένα Αλ Χουντάιντα |
| --- |
| Μήνας | Ιαν | Φεβ | Μάρ | Απρ | Μάι | Ιούν | Ιούλ | Αύγ | Σεπ | Οκτ | Νοε | Δεκ | Έτος |
| Μέση Μέγιστη °C (°F) | 29.9 | 30.6 | 31.9 | 34.5 | 36.5 | 37.7 | 38.3 | 38.1 | 36.8 | 34.8 | 32.1 | 30.5 | 34,31 |
| Μέση Μηνιαία °C (°F) | 25.3 | 25.9 | 27.2 | 29.5 | 31.6 | 32.9 | 33.5 | 33.2 | 31.9 | 30.0 | 27.4 | 25.6 | 29,50 |
| Μέση Ελάχιστη °C (°F) | 20.7 | 21.2 | 22.5 | 24.6 | 26.7 | 28.1 | 28.7 | 28.4 | 27.1 | 25.2 | 22.8 | 20.8 | 24,73 |
| Υετός mm (ίντσες) | 5 | 5 | 4 | 2 | 6 | 1 | 4 | 13 | 12 | 7 | 4 | 4 | 67 |
| *Πηγή: Climate-Data.org* |

Φωτογραφικό υλικό
-----------------

* Συνοικία της πόλης το 1893Συνοικία της πόλης το 1893
* Λιμάνι της πόλης το 1902Λιμάνι της πόλης το 1902
* Υπαίθρια αγορά, 2013Υπαίθρια αγορά, 2013

Παραπομπές
----------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Αλ Χουντάιντα** |

1. ↑  «Al-Ḥudaydah». Βritannica.. Ανακτήθηκε στις 2018-07-23.
2. ↑  Raimy Ché-Ross (Ιούλιος 2000). «Munshi Abdullah's Vogage to Mecca: A Preliminary Introduction and Annotated Translation». *Indonesia & the Malay World* **28** (81): 196.
3. ↑  Prothero, G.W. (1920). *Arabia*. London: H.M. Stationery Office. σελ. 83.
4. ↑  Waugh, Sir Telford (1937). *Royal Central Asian Journal Volume XXIV part II*. σελ. 313. translating the German account given in the German journal, *Orient Rundschau*
5. 1 2  Prothero, G.W. (1920). *Arabia*. London: H.M. Stationery Office. σελ. 99.
6. ↑  David Bidwell (2012). *Dictionary Of Modern Arab History*. Routledge. σελ. 294. ISBN 9781136162916.
7. ↑  Massimiliano Fiore (2016). *Anglo-Italian Relations in the Middle East, 1922–1940*. Routledge. σελίδες 32–3. ISBN 9781317180944.
8. 1 2 3  Nissenbam, Dion. «U.S. Deepens Role in Yemen Fight, Offers Gulf Allies Airstrike-Target Assistance». The Wall Street Journal. Αρχειοθετήθηκε από το πρωτότυπο στις 2018-06-13.. Ανακτήθηκε στις 2018-06-13.
9. ↑  Nissenbaum, Dion; Stancati, Margherita (2018-06-13). «Yemeni Forces, Backed by Saudi-Led Coalition, Launch Assault on Country's Main Port». The Wall Street Journal. Αρχειοθετήθηκε από το πρωτότυπο στις 2018-06-13.. Ανακτήθηκε στις 2018-06-20.
10. ↑  «Climate: Al Hudaydah». Climate-Data.org. Ανακτήθηκε στις 3 Νοεμβρίου 2017.

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 138393194
* LCCN: n82032211
* SUDOC: 197706118
* BNF: cb15293072n (data)

 |

 |